Nr. L 378/4 De Europæiske Fællesskabers Tidende - 31. 12. 87 KOMMISSIONENS FORORDNING (EØF) Nr. 4009/87 af 22. december 1987 om fastsættelse for 1988 af kontingenterne for import til Portugal af visse æg- og fjerkrækødprodukter fra Spanien og af visse bestemmelser for deres anvendelse KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Akten vedrørende Spaniens og Portugals Tiltrædelse, særlig artikel 257, under henvisning til Rådets forordning (EØF) nr. 3792/85 af 20. december 1985 om fastsættelse af den ordning, der skal anvendes i samhandelen med landbrugsprodukter mellem Spanien og Portugal ("), særlig artikel 13, og ud fra følgende betragtninger : Som følge af en materiel fejl, som man har til hensigt at berigtige, er der ikke i Tiltrædelsesakten åbnet mulighed for anvendelse af kvantitative restriktioner ved indførsel fra Fællesskabet i dets sammensætning pr. 31. december 1985 til Portugal af produkter henhørende under pos. 0407 00 30 i Den Kombinerede Nomenklatur ; der er derfor heller ikke ved forordning (EØF) nr. 3792/85 fastsat sådanne restriktioner for indførsel til Portugal fra Spanien ; indtil denne berigtigelse er foretaget, gælder som overgangsforanstaltninger indtil den 31. december 1987 de restriktioner, der er fastsat i Kommissionens forordning (EØF) nr. 619/86 (?), ændret ved forordning (EØF) nr. 1996/86 (?) ; ved Rådets forordning (EØF) nr. 4007/87 () er den periode, der er nævnt i artikel 257 i Akten, blevet forlænget indtil den 31. december 1990; derfor kan et kontingent fastsættes for 1988; de første kontingenter for indførsel til Portugal af visse æg- og fjerkrækødprodukter fra Spanien blev fastsat i bilaget til forordning (EØF) nr. 619/86 ; kontingenterne for 1988 bør fastsættes ved anvendelse af den minimums- sats for årlig forhøjelse på 10 %, der er fastsat i artikel 4, stk. 4, litra a), i forordning (EØF) nr. 3792/86 ; disse kontingenter lægges til dem, der i medfør af artikel 269 i Tiltrædelsesakten anvendes ved import fra Fællesskabet i dets sammensætning pr. 31. december 1985; der bør fastsættes gennemførelsesbestemmelser svarende til dem, der er fastsat i forordning (EØF) nr. 619/86; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fjerkrækød og Æg — UDSTEDT FØLGENDE FORORDNING : Artikel 1 De kontingenter, som Portugal kan anvende i 1988 ved import af visse æg- og fjerkrækødprodukter fra Spanien, fastsættes som angivet i bilaget. Artikel 2 Uanset bestemmelserne i nærværende  forordning anvendes artikel 3 og 4 i forordning (EØF) nr. 619/86 imidlertid på de kontingenter, der er fastsat i artikel 1. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. december 1987. ()) EFT nr. L 367 af 31. 12. 1985, s. 7. (?) EFT nr. L 58 af 1. 3. 1986, s. 51. () EFT nr. L 171 af 28. 6. 1986, s. 28. () Se side 1 i denne Tidende. På Kommissionens vegne Frans ANDRIESSEN Næstformand